Siste endring:

Oppdatert link

Hensikt

Hensikten er å unngå utilsiktet stråling av foster ved strålebruk i Helse Bergen.

Omfang

Ved røntgenundersøkelser i bekkenregionen hos fertile kvinner (15-45 år) skal mulighet for graviditet avklares. Dersom graviditet ikke kan utelukkes, skal graviditetstest utføres. Om dette ikke er mulig, skal pasient antas som gravid.

Beskrivelse

Ved røntgenundersøkelser der primærfeltet ikke treffer fosteret vil dose til livmor/foster bli ubetydelig. Eksempelvis: Det er uproblematisk å ta TBC kontroll rtg thorax eller rtg av ekstremiteter av gravide kvinner.

Følgende vurderinger skal gjøres før røntgenundersøkelser i bekkenregionen av gravid/mulig gravid pasient:

Vital indikasjon (eks: traumepasient)

Bruk av annen modalitet skal vurderes (ultralyd, MR)

Vurdere om undersøkelse kan utsettes til etter graviditet/senere semester

Dersom røntgenundersøkelse skal gjennomføres, skal særskilt oppmerksomhet rettes mot beskyttelse av foster.

Ved følgende undersøkelser kan fosterdosen overstige 10 mGy, og fosterdose skal estimeres basert på de faktiske eksponeringsparameterne og undersøkelsesprotokoller:

Røntgen urografi

Røntgen lumbal columna

Gjennomlysning av tykktarm

CT abdomen

CT Bekken

Kontakt fysiker for å beregne dose til foster. Fysiker kommer med tilbakemelding med forslag til oppfølging og informasjon til pasient.

Info_eksponering_gravide.doc (dsa.no)

Uønsket strålehendelse

Utilsiktet eksponering av bekkenregionen hos gravide skal meldes til strålebruksansvarlig ved enheten/nærmeste leder og rapporteres i Synergi. Hvis fosterdosen kan ha oversteget 10 mGy (jfr punkt E), skal også fysiker kontaktes. Hvis fosterdosen kan ha oversteget 20 mGy, skal Strålebrukansvarlig straks informere Strålebrukkoordinator slik at varsel sendes Direktoratet for strålevern og atomsikkerhet, kfr. 4.16. Instrukser strålebruk: Uønsket strålebruk Melde Varsle.

Interne referanser

Kravdokument Strålebruk

4.16. Instrukser strålebruk: Uønsket strålebruk Melde Varsle

Fysiker fra Seksjon for Medisinsk fysikk

Eksterne referanser